Eyeɔ Ebuaa Bo Ni Onyɛ Odamɔ Naagbai Anaa\nBuu-Mɔɔ | No. 1 2018\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Blɔfo Boulou Brazil Mumuii Awiemɔ Bulgaria Cambodia Catalan Cebuano Chichewa Chile Mumuii Awiemɔ Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombia Mumuii Awiemɔ Croatia Czech Dangme Denmark Digor Drehu Dutch Efik Estonia Ewe Fiji Finland Finland Mumuii Awiemɔ Fon French Ga Garifuna Georgia Germany Germany Mumuii Awiemɔ Greenland Guarani Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mapudungun Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Rutoro Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Tuvalu Twi Tzeltal Tzotzil Ukrain Umbundu Urhobo Uruund Uzbek Venda Venezuela Mumuii Awiemɔ Vietnam Wallis Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\n3 Eyeɔ Ebuaa Bo Ni Onyɛ Odamɔ Naagbai Anaa\nNaagbai komɛi yɛ ni anyɛŋ atsĩ amɛnaa loo atsu amɛhe nii bianɛ. Akɛ nɔkwɛmɔnɔ lɛ, kɛ́ omɔ ko gbo loo hela ko ni tsamɔ wa mɔ bo lɛ, bei pii lɛ, nɔ ko bɛ ni obaanyɛ ofee, fe ni obaadamɔ naa. Ani Biblia lɛ baanyɛ aye abua bo kɛ́ okɛ naagba ko ni tamɔ nakai kpe?\nHELA NI TSAMƆ WA\nYoo ko ni atsɛɔ lɛ Rose lɛ wie akɛ: “Miyɛ hela ko ni hãa mipiŋɔ waa be fɛɛ be. Mináaa miishɛɛ kwraa.” Nɔ kome ni ye etsui waa ji akɛ, ehela lɛ hewɔ lɛ, bei komɛi kɛ́ eekase Biblia lɛ, ewaa kɛhãa lɛ akɛ ekɛ ejwɛŋmɔ baama nɔ ni ekaseɔ lɛ kɛ nibii ni kɔɔ ejamɔ lɛ he lɛ anɔ. Shi Yesu wiemɔi ni yɔɔ Mateo 19:26 lɛ wa lɛ waa. Jɛmɛ kɛɔ akɛ: “Nyɔŋmɔ nyɛɔ nii fɛɛ efeɔ.” Rose na akɛ, jeee nikanemɔ pɛ nɔ atsɔɔ akaseɔ nii. Bɔ ni epiŋɔ lɛ hewɔ lɛ nikanemɔ wa hã lɛ, no hewɔ lɛ, ebɔi Biblia kɛ Biblia kasemɔ woji ni arikɔdi lɛ toiboo. * Ewie akɛ: “Eji jeee nibii nɛɛ kulɛ, naanyobɔɔ ni yɔɔ mi kɛ Nyɔŋmɔ teŋ lɛ baafite kwraa.”\nBei komɛi kɛ́ Rose susu nibii ni be ko ni eho lɛ enyɛɔ efeɔ shi amrɔ nɛɛ enyɛɛɛ efee lɛ ahe lɛ, eyeɔ awerɛho. Shi kɛ́ enu he nakai lɛ, wiemɔi ni yɔɔ 2 Korintobii 8:12 lɛ shɛjeɔ emii. Jɛmɛ kɛɔ akɛ: “Kɛ́ mɔ ko yɛ he suɔmɔ waa lɛ, no lɛ, kɛ́ ejɛ nɔ ni eyɔɔ lɛ mli ehã, shi jeee nɔ ni ebɛ lɛ mli lɛ, esa hiɛ jogbaŋŋ.” Ŋmalɛ nɛɛ hãa Rose naa akɛ, Nyɔŋmɔ yɛ nɔ ni enyɛɔ etsuɔ lɛ he miishɛɛ, ejaakɛ yɛ ehela lɛ fɛɛ sɛɛ lɛ, ekɛ enyɛmɔ fɛɛ sɔmɔɔ Nyɔŋmɔ.\nKƐ́ OMƆ KO GBO\nDelphine, ni wɔtsĩ etã kɛtsɔ hiɛ lɛ, wie akɛ: “Be ni mibiyoo ni eye afii 18 lɛ gbo lɛ, edɔ mi aahu akɛ, efee mi akɛ minyɛŋ mahi wala mli dɔŋŋ. Minu he akɛ nibii eyaŋ lɛ jogbaŋŋ dɔŋŋ.” Shi wiemɔi ni yɔɔ Lala 94:19 lɛ shɛje emii waa. Mɔ ni ŋma lala nɛɛ kɛɛ Nyɔŋmɔ yɛ ŋmalɛ nɛɛ mli akɛ: “Kɛ́ tsuiyelii hã mifee gbedee lɛ, oshɛjeɔ mimii ni ohãa mimii shɛɔ mihe.” Ewie akɛ, “Misɔle koni Yehowa aye abua mi ni mana nibii ni manyɛ mafee koni mikanu dɔlɛ he fe nine.”\nEkɛ ehe hã koni etsu nitsumɔ ko ni baaye abua mɛi krokomɛi. Sɛɛ mli lɛ, ekɛ ehe to kreyɔŋ ni gbekɛbii kɛkɔlaa nii lɛ he ni ewie akɛ, kɛ́ ekomɛi kumɔ po lɛ, abaanyɛ akɛkɔla nii lolo. Yɛ gbɛ ni tamɔ nakai nɔŋŋ nɔ lɛ, eyɛ mli akɛ etamɔ nɔ ni lɛ hu ekumɔ moŋ, shi ena akɛ, ebaanyɛ eye ebua mɛi krokomɛi lolo. Ewie akɛ: “Mibana akɛ, Biblia mli saji kɛ shishitoo mlai ni mikɛshɛjeɔ mɛi ni mikɛkaseɔ Biblia lɛ amii lɛ, ji gbɛ ni Yehowa tsɔɔ nɔ eshɛjeɔ mi hu mimii.” Eŋmala mɛi ni atsĩ amɛtã yɛ Biblia lɛ mli ni ye awerɛho waa be ni amɛmɔ ko gbo lɛ agbɛ́ii eshwie shi. Ewie akɛ: “Amɛteŋ mɔ fɛɛ mɔ sɔleɔ waa.” Ena hu akɛ, “kɛ́ okaneee Biblia lɛ, onyɛŋ odamɔ onaagbai lɛ anaa.”\nYɛ Delphine gbɛfaŋ lɛ, Biblia lɛ ni ekaseɔ lɛ eye ebua lɛ koni ekɛ ejwɛŋmɔ ama hiɛnɔkamɔ kɛhã wɔsɛɛ lɛ nɔ moŋ fe naagbai ni ekɛkpe lɛ anɔ. Hiɛnɔkamɔ ni yɔɔ Bɔfoi 24:15 lɛ shɛjeɔ emii. Jɛmɛ kɛɛ: “Abaatee jalɔi kɛ mɛi ni ejaaa fɛɛ shi.” Te hiɛnɔkamɔ ni Delphine yɔɔ akɛ abaatee ebiyoo lɛ shi lɛ mli wa hã tɛŋŋ? Ewie akɛ eyɛ nɔmimaa waa akɛ, kɛ́ be ni Yehowa eto lɛ shɛ lɛ, ebaana ebiyoo lɛ ekoŋŋ. Efeɔ ebiyoo lɛ he mfoniri ni atee lɛ shi ni amɛta amɛbɔɔ lɛ mli. Ekɛfata he akɛ: “Bɔ ni gbi ni mifɔ mibiyoo lɛ yɔɔ faŋŋ yɛ mijwɛŋmɔ mli lɛ, nakai nɔŋŋ be ni mikɛ mibiyoo lɛ baata wɔbɔɔ lɛ mli lɛ hu yɔɔ faŋŋ yɛ mijwɛŋmɔ mli.”\n^ kk. 4 Obaanyɛ oná nibii ni arikɔdi nɛɛ pii yɛ jw.org wɛbsaiti lɛ nɔ.\nBiblia lɛ baanyɛ ashɛje omii kɛ́ okɛ naagbai ni mli wala po kpe\nMƐƐ GBƐ NƆ NYƆŊMƆ BAANYƐ AYE ABUA WƆ?\nHetoo ni Biblia lɛ kɛhãa lɛ yɛ faŋŋ. Ekɛɔ akɛ: “Yehowa yɛ mɛi fɛɛ ni boɔ amɛtsɛɔ lɛ lɛ amasɛi, mɛi fɛɛ ni tsɛɔ lɛ kɛ tsui krɔŋŋ lɛ. Efeɔ nɔ ni mɛi fɛɛ ni sheɔ lɛ gbeyei lɛ taoɔ lɛ ehãa amɛ; eboɔ amɛbolɔmɔ kɛhã yelikɛbuamɔ lɛ toi ni ejieɔ amɛ.” (Lala 145:18, 19) Enɛ shɛjeɔ wɔmii waa, aloo jeee nakai? Shi mɛni Nyɔŋmɔ feɔ ehãa mɛi ni kɛ tsui krɔŋŋ sɔleɔ amɛbiɔ lɛ ní etsɔɔ amɛ gbɛ lɛ?\nEHÃA WƆ HEWALƐ:\nNaagbai ni wɔkɛkpeɔ lɛ baanyɛ ahã wɔgbɔjɔ, wɔnijiaŋ aje wui, wɔhao, loo wekukpaa ni yɔɔ wɔ kɛ Nyɔŋmɔ teŋ lɛ po mli agbɔjɔ. (Abɛi 24:10) Shi ‘Yehowa hãa mɔ ni etɔ lɛ lɛ hewalɛ ni ehãa mɛi ni bɛ hewalɛ lɛ náa hewalɛ waa.’ (Yesaia 40:29) Bɔfo Paulo kɛ shihilɛi ni jaraa kpe. Kɛ̃lɛ, ewie akɛ: “Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.” (Filipibii 4:13) Nyɔŋmɔ mumɔ krɔŋkrɔŋ lɛ hã Paulo ná hewalɛ. Bo hu obaanyɛ obi Nyɔŋmɔ ni ehã bo mumɔ krɔŋkrɔŋ lɛ.​—Luka 11:13.\nEHÃA WƆNÁA HIƐSHIKAMƆ:\nKɛ́ ewa kɛhã bo akɛ obaanu Biblia mli ŋaawoi lɛ ashishi ni okɛtsu nii hu? Kaselɔ Yakobo ŋma akɛ: “Kɛ́ hiɛshikamɔ ehia nyɛteŋ mɔ ko lɛ, eya nɔ ebi Nyɔŋmɔ, ejaakɛ ejɛɔ etsui mli ekɛhãa mɛi fɛɛ ni etekeɔ nɔ, ni ewieee mɔ hiɛ, ni abaahã lɛ.” (Yakobo 1:5) Kɛ́ okane Biblia lɛ, ni okɛ nibii ni okaseɔ lɛ tsu nii lɛ, no baatsɔɔ akɛ ootsu osɔlemɔi lɛ ahe nii. (Yakobo 1:23-25) Be ni oyaa nɔ ofeɔ nakai lɛ, obaana akɛ Biblia mli ŋaawoi lɛ anɔ bɛ.\nEHÃA WƆ TOIŊJƆLƐ:\nKɛ́ nɔ ko hã oye otsui waa po lɛ, Yehowa baanyɛ aye abua bo ni otsuiyeli lɛ naa aba shi. E-Wiemɔ lɛ kɛɔ akɛ: “Nyɛkayea nyɛtsui yɛ nɔ ko nɔ ko he, shi moŋ yɛ nɔ fɛɛ nɔ mli lɛ, nyɛtsɔa sɔlemɔ, kɛ fai ni akɛ hiɛdɔɔ kpaa, kɛ shidaa nɔ nyɛhãa Nyɔŋmɔ alea nyɛnibimɔi lɛ; ni Nyɔŋmɔ toiŋjɔlɛ ni fe niiashishinumɔi fɛɛ lɛ baatsɔ Kristo Yesu nɔ abu nyɛtsuii kɛ nyɛjwɛŋmɔi ahe.” (Filipibii 4:6, 7) No hewɔ lɛ, bi Yehowa ni ehã bo toiŋjɔlɛ.\nShi bei komɛi lɛ, yɛ osɔlemɔi lɛ fɛɛ sɛɛ lɛ, naagba lɛ baakã he ahi shi. Kɛ́ eba lɛ nakai lɛ, kaamu sane naa akɛ Nyɔŋmɔ ekwa bo. Nyɔŋmɔ baanyɛ ehã bo ekãa kɛ hewalɛ ni okɛdamɔ naa. (1 Korintobii 10:13) Agbɛnɛ hu, Biblia lɛ ewo shi akɛ, be baashɛ ni wɔnaagbai lɛ fɛɛ asɛɛ baafo kwraa!\nMɛni obaafee kɛ́ mɛi susu akɛ ooye osuɔlɔ ko gbele he awerɛho fe nine?\nAni Biblia Lɛ He Yɛ Sɛɛnamɔ Ŋmɛnɛ?\nNilee Ni Yɔɔ Biblia Tsɔɔmɔi Amli Lɛ Be Hooo\nAni Ebe Eho Aloo Ewieɔ Wɔsɛɛ Nibii Po Ahe?\n1 Eyeɔ Ebuaa Bo Ni Otsi Ohe Kɛje Naagbai Ahe\n2 Eyeɔ Ebuaa Bo Ni Otsu Naagbai Ahe Nii\nBiblia Lɛ Hãa Wɔnáa Hiɛnɔkamɔ Kɛhã Wɔsɛɛ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ No. 1 2018 | Ani Biblia Lɛ He Yɛ Sɛɛnamɔ Lolo?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ No. 1 2018 | Ani Biblia Lɛ He Yɛ Sɛɛnamɔ Lolo?\nNo. 1 2018 | Ani Biblia Lɛ He Yɛ Sɛɛnamɔ Lolo?\nBUU-MƆƆ No. 1 2018 | Ani Biblia Lɛ He Yɛ Sɛɛnamɔ Lolo?